**KONKURS ZA STIPENDIJU “ZORAN ĐINĐIĆ”**

Dragi studenti,

Zadovoljstvo nam je da vam prestavimo **“Program stipendija nemačke privrede Zoran Đinđić”** (www.stipendienprogramm.org) koji omogućava studentima i kandidatima koji su nedavno diplomirali da steknu prvo radno iskustvo u vodećim nemačkim kompanijama u Nemačkoj.

Tokom prethodnih 17 godina, Program je podržao preko 800 studenata i mladih profesionalaca na ovom putu. Svi su oni proveli tri do šest meseci u nekoj od najboljih nemačkih kompanija, gde su konačno dobili priliku da prošire znanje stečeno tokom studija, primene ga u praksi i spoznaju čime bi zaista želeli da se bave u životu.

**Ko može da se prijavi?**

* Studenti osnovnih studija upisani u najmanje peti semestar u trenutku apliciranja
* Master studenti
* Kandidati koji su završili neki od nivoa studija (osnovne ili master) nakon 1. januara 2020. godine
* Kandidati ne stariji od 29 godina
* Prakse se nude studentima ekonomije, menadžmenta, prava, novinarstva i poljoprivrede, kao i kandidatima različitih tehničkih i tehnoloških akademskih usmerenja
* Kandidati sa veoma dobrim poznavanjem engleskog i/ili nemačkog jezika\*
* Nisu potrebni određeni sertifikati kao dokaz. Ukoliko želite praksu u oblasti prava ili arhitekture, preduslov je minimum   
  B2 nivo nemačkog jezika.

**Kako da se prijavite?**

Možete se prijaviti online putem našeg sajta: www.stipendienprogramm.org   
od **1. oktobra do 16. novembra 2020.** godine.

Saznajte više o Programu stipendija nemačke privrede Zoran Đinđić i proceduri apliciranja na ovom linku.

**Sledeća generacija stipendista započeće svoje prakse širom Nemačke 1. jula, 2021. godine.**

**Šta Program obezbeđuje?**

Pored finansijske podrške, naš Program stipendija Vas vodi **kroz sve administrativne i organizacione korake pre i tokom boravka u Nemačkoj.**

* Pripremni sastanci u vašoj zemlji
* Organizacija vize i radne dozvole preko Programa
* Pomoć pri traženju smeštaja u Nemačkoj
* Povratnu avionsku kartu do Nemačke
* Pripremna nedelja u Berlinu (pokriveni troškovi puta, smeštaja i boravka)
* Voznu kartu od Berlina do mesta gde ćeš obavljati praksu
* Mesečnu stipendiju u iznosu od 550 evra
* Pokrivene troškove smeštaja i zdravstvenog osiguranja
* Kurs nemačkog jezika tokom boravka u Nemačkoj (do 200 evra)
* Sastanak cele generacije stipendista u nekom nemačkom gradu (pokriveni troškovi puta, smeštaja i boravka)

Najveća vrednost ovog Programa jeste ono što ostaje Vaše nakon poslednjeg radnog dana u Nemačkoj. Iskoristite priliku i postanite član našeg aktivnog regionalnog Alumni kluba Programa po povratku u Vašu zemlju.

Alumni klub Vam nudi priliku da učestvujete u konferencijama, radionicama i seminarima širom Zapadnog Balkana. Od timbilding aktivnosti, do profesionalnog umrežavanja sa lokalnim poslodavcima – Alumni klub je tu da Vam pomogne da proširite znanja i unapredite veštine stečene tokom prakse, sa ljudima koji razmišljaju na isti način, u Vašem gradu i svim ostalim zemljama Programa.

Kako biste stekli sliku o alumni aktivnostima, pogledajte blog na sajtu Programa. Ovde možete pročitati i priče stipendista koji su trenutno u Nemačkoj.

**Poziv za onlajn seminare**

“Program stipendija nemačke privrede Zoran Đinđić” orgnizovaće tri seminara kojima ćete moći da prisustvujete putem Zoom aplikacije i to u sledećim terminima:

* **22.10.2020, 18 h**

https://zoom.us/j/93712876388?pwd=VU11bHBHOXlVYk5JRVV4bTNlTGh PZz09

Meeting ID 937 1287 6388 Passcode: 104523

* **28.10.2020, 11 h**

https://zoom.us/j/95887997573?pwd=N09NRW00cGorTkpvUG1ieVVwW WRWZz09

Meeting ID: 958 8799 7573  
Passcode: 349664  
(posebno za Civil Engineering/Architecture)

* **2.11.2020, 14 h**

https://zoom.us/j/98380842677?pwd=VkJ0WGxYYk02WG9zZlBQNGZOb0 FrQT09

Meeting ID: 983 8084 2677  
Passcode: 417730

Prijavite se!